
Pénzügyi döntéseink matematikája – Molnár-Sáska Gábor, a BlackRock ügyvezető igazgatója; a Gondolkodás Öröme Alapítvány oktatója; portfólióelemzési és kockázatmodellezési szakember mesél a matematika és a pénzügy kapcsolatáról
Mit jelent valójában a pénzügy, és hol találkozunk benne matematikával? Az előadásban röviden áttekintjük a pénzügy néhány fontos területét, például a portfóliókezelést, a hitelezést, a kockázatkezelést és a pénz időbeli értékét. Megnézzük, hogyan kapcsolódnak ezekhez matematikai és statisztikai módszerek, illetve milyen kvantitatív területeken dolgoznak matematikai gondolkodású szakemberek a pénzügyi világban. Végül két egyszerű példán keresztül azzal is megismerkedhetünk, hogyan lehet a kockázatot kezelni: hogyan csökkenthető egy veszteség lehetősége fedezeti ügyletekkel, és milyen kapcsolat van a várható hozam, a bizonytalanság és a hozamok szórása között.
Molnár-Sáska Gábor szakmai pályáján összekapcsolódik a matematikai kutatás, az egyetemi oktatás és a pénzügyi szektorban végzett munka. Matematikusként, matematikatanárként végzett az ELTE-n, illetve közgazdászként a Budapesti Gazdasági Egyetemen. Ezt követően matematikai PhD fokozatott szerzett a BME-n. 17 évet töltött a Morgan Stanley-nél. 2023 óta a BlackRock vezető munkatársa. Publikációi pénzügymatematikai modellek becslésével, előrejelzésével és stabilitásával kapcsolatos kutatási eredményeket mutatnak be. Eközben rendszeresen foglalkozik fiatalokkal, matek szakköröket is tart, valamint oktatója a Gondolkodás Öröme Alapítványnak, amelynek vezetője a Rényi Alfréd Matematikai Kutatóintézet tudományos főmunkatársa. Juhász Péter a Szakmódszertan Kutatási Osztályt vezeti, és részt vesz az MTA-Rényi-ELTE Matematikadidaktika Kutatócsoport munkájában is. A vele készült interjú ITT olvasható
Az előadásra történő regisztrációhoz mindössze egy email cím szükséges. Regisztrálni IDE kattintva is lehet.

